Natur&ëmwelt
natur&ëmwelt a.s.b.l. ass e lëtzebuergesche Veräin, dee sech fir de Schutz vun der Natur an der Ëmwelt am Allgemengen asetzt.

De Veräin, dee säi Sëtz am Haus vun der Natur op der Kockelscheier huet, gouf 2012 gegrënnt. natur&ëmwelt gëtt d'Zäitschrëft regulus natur&ëmwelt eraus.

President vun natur&ëmwelt ass zanter dem 19. Mäerz 2013 de Roby Biwer; säi Virgänger, de Frantz Charles Muller, ass elo Éierepresident.

Historique
Am Laf vun 2010 hate sech d'Natura, d'Lëtzebuerger Natur- a Vulleschutzliga an d'Associatioun D'Haus vun der Natur, mat der Ënnerstëtzung vun der Stëftung Hëllef fir d'Natur, informell ënner dem Numm natur&ëmwelt zesummegeschloss. Déi 'nei' Organisatioun gouf ufanks September 2010 der Ëffentlechkeet virgestallt. natur&ëmwelt a.s.b.l. gouf de 7. Februar 2012 offiziell gegrënnt.

Den 13. Juli 2012 hunn d'Natura, d'Lëtzebuerger Natur- a Vulleschutzliga (LNVL) an d'Associatioun D'Haus vun der Natur mat natur&ëmwelt fusionéiert an hunn also vun do un net méi als eegestänneg Organisatioune bestanen.

D'Zäitschrëft regulus natur&ëmwelt ass zanter September 2010 ënner dem Logo vun natur&ëmwelt erauskomm. Verantwortlech fir d'Publikatioun war awer, bis am Juli 2012, d'Lëtzebuerger Natur- a Vulleschutzliga.

2023 krut natur&ëmwelt asbl d'utilité publique zouerkannt.

Presidenten
 Frantz Charles Muller (2012-2013)
 Roby Biwer (2013-)

Literatur 
 natur&ëmwelt a.s.b.l. (Ed.), 2020. E Bléck an eis Natur vun A-Z. 1. Oplo. Éditions Guy Binsfeld. ISBN 978-2-9199511-3-0. (Presentatioun op der Säit vum Verlag)

Kuckt och 
 Mouvement écologique
 Société des naturalistes luxembourgeois
 Vull vum Joer
 Wantervullenzielung

Um Spaweck 
 Websäit vun natur&ëmwelt 
 Regulus no 5/2010

Veräiner an Organismen zu Lëtzebuerg
Naturschutz zu Lëtzebuerg